બંધારણીય સંસ્થાઓ કરતાં દેશ મોટો છે તેવી વાતને ઉતાવળે અનુમોદન આપી દેશો નહી. આ બહુ ખતરનાક વિચાર છે. બંધારણીય સંસ્થાઓને કારણે જ દેશ મોટો અને મહાન થયો છે તે તરત ને તરત યાદ કરી લો અને જેટલીની વાતને નકારી કાઢો. કેમ કે મજબૂત લોકશાહી હોય ત્યારે જ દેશ મજબૂત બને છે અને દેશને મજબૂત બનાવે છે તેની બંધારણીય સંસ્થાઓ. દેશને ચૂંટાયેલા પ્રતિનિધિઓ મજબૂત બનાવતા નથી. ચૂંટાયેલા પ્રતિનિધિઓ દેશને તોડીફોડી ના નાખે તે માટે બંધારણીય સંસ્થાઓ છે એ વાત સારી રીતે સમજી લો.